JAS วอลุ่มกระฉูดรับ 4G คืบหน้า เก็งกำไรปีนี้ราว 3.2 พันลบ.กูรูเชียร์ซื้อเป้า 6.92 บ.
JAS วอลุ่มกระฉูดรับ 4G คืบหน้า เก็งกำไรปีนี้ราว 3.2 พันลบ.บล.ทรีนีตี้ เชียร์ซื้อเป้า 6.92 บ.โดย JAS ณ เวลา 10.39 น.อยู่ที่ 5.95 บาท บวก 0.05 บาท หรือ 0.85% มูลค่าการซื้อขาย 1.56 พันล้านบาท
11 ก.ย. 2558

ผู้สื่อข่าวรายงานว่า ราคาหุ้น บริษัท จัสมิน อินเตอร์เนชั่นแนล จำกัด (มหาชน) หรือ JAS ณ เวลา 10.39 น.อยู่ที่ 5.95 บาท บวก 0.05 บาท หรือ 0.85% มูลค่าการซื้อขาย 1.56 พันล้านบาท  โดยเปิดตลาดที่ 5.90 บาท ต่ำสุดที่ 5.90 บาท สูงสุดที่ 6.00 บาท

บล.คันทรี่ กรุ๊ป แนะเก็งกำไร JAS โดยประเมินจากปริมาณลูกค้าใหม่ในธุรกิจ Broadband ยังแข็งแกร่ง โดยในช่วงไตรมาส 2/58 ลูกค้าใหม่เพิ่มขึ้น 9.8 หมื่นราย พร้อมประเมินกำไรปกติปี 58 อยู่ที่ 3.2 พันลบ. (EPS 0.31 บาท/หุ้น) มูลค่าเหมาะสมที่ 6.45 บาท (อิง PER 20 เท่า) ขณะเดียวกันมองว่าการประมูลคลื่น 4G มีความคืบหน้า
บล.ทรีนีตี้ มองว่าประเด็นการเลื่อนประมูลคลื่น 900 MHz ดังกล่าวไม่ได้มีผลกระทบต่อกลุ่ม ICT มากนัก เนื่องจากเป็นไปตามที่ประเมินกันไว้ก่อนหน้าว่าอาจจะมีการเลื่อนประมูลคลื่น 900 MHz นี้ออกไป
โดยมองว่า Operator ที่จะได้รับประโยชน์สูงสุดคือ ADVANC และจะเป็น 1 ในผู้ที่จะชนะการประมูลคลื่น 1800 MHz จำนวน 1 Slot แน่นอน สำหรับ JAS มองว่ามีโอกาสที่จะมาเป็น Operator รายใหม่ และมีความพร้อมทั้งด้านเงินทุน และการหา Partner มาร่วมลงทุน ให้ราคาเป้าหมาย JAS ที่ 6.92 บาท
 